Ekstremni skokovi u vodu

mini|Dvostruki salto naprijed uz poluokret oko osi sa visine od 15 m; brdo&nbsp;*Gunnar Bull, Ponte Brolla (Švicarska)*
[mini|[Mazatlán (Meksiko)]]
mini|Ekstremni skokovi u jezero Garda u blizini Torbole (Italija), s visine od 5 do 30 m
**Ekstremni skokovi u vodu** (eng. *Cliff-diving*, *High diving*; njem. *Klippenspringen*) jest sportska disciplina u kojoj takmičar skače u vodu sa stijena ili drugih uzvišenja viših od 10 m. Oni spajaju tehnike klasičnih skokova u vodu s uvjetima i zahtjevima koje priroda stavlja pred skakače.

## Takmičenja 
Od 1997. održavaju se međunarodna takmičenja u ovom sportu. Pritom vrijedi, kao i kod klasičnih skokova u vodu, da se skakač trudi u zraku izvesti što je moguće težu i kompliciraniju figuru prije nego što uroni u vodu, uz istiskivanje što manje količine vode. Kao i kod klasičnih, i ovdje se figure sastoje iz salta i okreta (naprijed i nazad). Za razliku od klasičnih skokova, skakači gotovo uvijek uranjaju u vodu prvo nogama te s rukama ispruženim u vis, pošto bi više skokova na glavu u toku dana izazvalo preveliko naprezanje mišića ramena i vrata.

Da bi pružili sigurne uvjete skakačima, tokom takmičenja u blizini su stalno prisutni ronioci, spasioci i drugo pomoćno osoblje.

Ovaj sport ima vrlo malo zajedničko s ekstremnim skokovima koji se održavaju u Acapulku: sigurne izbočene platforme za skok, kao i dovoljna dubina vode neki su od osnovnih preduvjeta da bi se mogla ili čak i pokušala izvesti brojna salta ili okreti.

Da bi se ovaj sport upražnjavao sa što manjim sigurnosnim i zdravstvenim rizicima, jedan od preduvjeta jest i dugogodišnje bavljenje i treniranje olimpijskih skokova u dvorani ili bazenu. Na evropskim takmičenjima u ekstremnim skokovima visina skoka iznosi između 13 i 22 m. U najpoznatijem takmičenju u ovom sportu, Red Bull Svjetskoj seriji, ta visina može dostići i do 28 m, pri čemu sudije dodjeljuju ocjene od 0 (skok nije izveden ili izveden potpuno pogrešno) do 10 (gotovo savršen skok). Jedan od najuspješnijih skakača u ovom sportu jest Kolumbijac Orlando Duque, koji je triput bio ukupni pobjednik Svjetske serije. Aktualni pobjednik Svjetske serije i rekorder po broju osvojenih bodova jest Britanac Gary Hunt.

Pored sportskih takmičenja, nisu rijetki amaterski skokovi, pri kojima obično mlađe osobe skaču sa stijena u vodu. Ti skokovi najčešće nisu osigurani kao na sportskim takmičenjima, pa su povrede česte, nerijetko i sa smrtnim ishodima.

## Svjetska prvenstva 
Tek od 2013. na svjetskim prvenstvima u vodenim sportovima uvedena je disciplina ekstremni skokovi, na prijedlog FINA-e. U Barceloni su od 29. do 31. jula 2013. održani skokovi za muškarce (visina 27 m) i žene (20 m). Među šest žena titulu svjetske prvakinje osvojila je Amerikanka Cesilie Carlton, dok je od 14 muškaraca svjetski prvak postao Duque.

Na SP 2015. zlatne medalje osvojili su Hunt u muškoj i Rachelle Simpson u ženskoj konkurenciji. Njima se posljednjih godina priključila i Australka Rhiannan Iffland, osvojivši dvije titule zaredom.

## Poznatija mjesta 
mini|Ekstremni skokovi sa 24-metarske stijene, jugoistočno od Antipaxosa
mini|La Jolla (San Diego)
Poznatije stijene za vježbu skakača jesu:

## Fizika 
Ekstremni skakač nakon odskoka s visine od oko 10 m, zahvaljujući gravitaciji, dostiže brzinu od oko 50&nbsp;km/h prije nego upadne u vodu. Unutar nekoliko desetinki sekunde ta brzina naglo se smanjuje zbog trenja tijela i vode, uzgona koji djeluje na tijelo u vodi i plivačkih pokreta, te na kraju iznosi nula, odnosno tijelo se zaustavlja u vodi i ispliva na površinu. Ovo usporavanje u vodi jednako je približno negativnoj G-sili od -3 (triput većoj od gravitacije).

Trajanje skoka, u idealnom slučaju slobodni pad, dakle, bez utjecaja otpora zraka, računa se (u primjeru za visinu od h = 10 m) po formuli
: t = \sqrt{\frac{2h}{g}} = 1,414 s.
Brzina ulaska u vodu, također u slučaju slobodnog pada bez utjecaja otpora zraka, može se izračunati po formuli
: v = \sqrt{2gh}.
Tako, npr, skok s visine od 20 m traje približno 2 sekunde do trenutka kad prsti dodirnu površinu vode. Kod skokova s visine od 27,5 m, za oko 2,5 sekunde koliko traje skok, a prema gornjoj formuli, konačna brzina tijela dostiže 84&nbsp;km/h. Pri slobodnom padu, uz zauzimanje stabilnog položaja s ispruženim rukama i nogama poprečno u smjeru pada, nakon približno 7 sekundi skakač bi dostigao graničnu brzinu pada za ljudsko tijelo od oko 55&nbsp;m/s (oko 198&nbsp;km/h).

## Reference 
## Vanjski linkovi 
* Red Bull Svjetska serija
* funsporting.de: Aktuelle Cliff Diving News 
* Cliff-Diving Weltverband , WORLD HIGH DIVING FEDERATION (WHDF) 
* Video 22&nbsp;m Auerbach 
* Video 20&nbsp;m Dreifach v., halbe Schraube (WMV; 1,9&nbsp;MB) na stranici cliff-diving.de
* Pied à la lune, Švicarska
* Filmbeitrag des BR: Wir in Bayern - Gumpenspringen an den Buchenegger Wasserfällen  

Kategorija:Ekstremni skokovi u vodu
Kategorija:Skokovi u vodu